62022CO0335_INF
Διάταξη του Δικαστηρίου (δέκατο τμήμα) της 19ης Ιουλίου 2023 –Α (Φορολόγηση της διάθεσης στην αγορά τίτλων)
(Υπόθεση C‑335/22) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Απάντηση που μπορεί να συναχθεί σαφώς από τη νομολογία – Οδηγία 2008/7/ΕΚ – Άρθρο 5, παράγραφος 2, στοιχείο βʹ – Έμμεσοι φόροι επιβαλλόμενοι επί των συγκεντρώσεων κεφαλαίων – Τέλος χαρτοσήμου επί των υπηρεσιών διάθεσης ομολόγων και εμπορικών χρεογράφων στην αγορά»
1.
Φορολογικές διατάξεις – Εναρμόνιση των νομοθεσιών – Έμμεσοι φόροι επιβαλλόμενοι επί των συγκεντρώσεων κεφαλαίων – Οδηγία 2008/7 – Πράξεις οι οποίες δεν υπόκεινται σε έμμεσο φόρο – Έκδοση και θέση σε κυκλοφορία διαπραγματεύσιμων τίτλων – Έννοια – Υπηρεσίες διάθεσης στην αγορά διαπραγματεύσιμων τίτλων που αποτελούν αναπόσπαστο μέρος μιας συνολικής πράξης συγκέντρωσης κεφαλαίων – Εμπίπτουν
(Οδηγία 2008/7 του Συμβουλίου, άρθρο 5 § 2, στοιχείο βʹ)
(βλ. σκέψεις 25, 26)
2.
Φορολογικές διατάξεις – Εναρμόνιση των νομοθεσιών – Έμμεσοι φόροι επιβαλλόμενοι επί των συγκεντρώσεων κεφαλαίων – Οδηγία 2008/7 – Πράξεις οι οποίες δεν υπόκεινται σε έμμεσο φόρο – Τέλος χαρτοσήμου επί της αμοιβής την οποία εισπράττει τραπεζικό ίδρυμα που παρέχει υπηρεσίες διάθεσης στην αγορά διαπραγματεύσιμων τίτλων – Δεν επιτρέπεται – Υποχρεωτική χρήση των υπηρεσιών τρίτου εκ μέρους της εταιρίας που εξέδωσε τους τίτλους – Δεν ασκεί επιρροή
(Οδηγία 2008/7 του Συμβουλίου, άρθρο 5 § 2, στοιχείο βʹ)
(βλ. σκέψεις 28, 29 και διατακτ.)
Διατακτικό
Το άρθρο 5, παράγραφος 2, στοιχείο β', της οδηγίας 2008/7/ΕΚ του Συμβουλίου, της 12ης Φεβρουαρίου 2008, περί των έμμεσων φόρων των επιβαλλόμενων επί των συγκεντρώσεων κεφαλαίων,
έχει την έννοια ότι:
αντιτίθεται σε εθνική ρύθμιση η οποία προβλέπει την επιβολή τέλους χαρτοσήμου επί της αμοιβής που καταβάλλει κεφαλαιουχική εταιρεία σε τραπεζικό ίδρυμα στο οποίο έχει αναθέσει τη διάθεση στην αγορά διαπραγματεύσιμων τίτλων, όπως νεοεκδοθέντα ομόλογα και εμπορικά χρεόγραφα, ανεξάρτητα από το αν οι εταιρίες που εκδίδουν τους εν λόγω τίτλους υποχρεούνται εκ του νόμου να χρησιμοποιήσουν τις υπηρεσίες τρίτου ή αν τις έχουν επιλέξει οικειοθελώς.
(
1
)	ΕΕ C 326 της 29.8.2022.